Skongalis

Skongalis – buvęs Kėdainių priemiestis, dabar Kėdainių miesto dalis, esanti Nevėžio vingyje, piečiau Didžiosios Rinkos aikštės. Vietovę mena dabartinė Skongalio gatvė. XXI a. Skongalio g. gale šalia Nevėžio užtvankos atidengtas paminklinis akmuo Lietuvos pasipriešinimo judėjimo dalyviams.2018-02-15 Kėdainių rajono savivaldybės tarybos sprendimas Nr. TS-25.

Istorija

1581 m. Varšuvos seime buvo įteisintas laisvas uostas besikuriančiame Skongalio priemiestyje.Kėdainių istorija. KedainiuTVIC.lt (tikrinta 2021-10-16). XIX a. pradžioje čia ėmė kurtis nedidelės pramonės įmonės, o Nevėžis buvo ypač palankus malūnams statyti, čia buvo lentpjūvė. XX a. tarpukariu čia atsirado pirmoji Kėdainių elektrinė – įrengta apie 1920 m. medinė, apie 1930 m. – mūrinė.Tarpukario Kėdainiai: škotai ir malūnai, elektros detektyvas ir sovietmečiu apartas paminklas I d.  Laida „Stop juosta“, LRT, 2021-01-17.

2019 m. Skongalio užtvankos teritorijoje įrengiant paplūdimį, buvo aptikta masinė kapavietė.Įrengtoje poilsiavietėje su paplūdimiu Kėdainiuose aptikta masinė kapavietė. 2019-11-15, Lrt.lt (tikrinta 2021-10-16).

Šaltiniai

Kategorija:Kėdainių miesto dalys